రెండు రెళ్ళు ఆరు (2017 సినిమా)

రెండు రెళ్ళు ఆరు 2017లో విడుదలైన ఒక తెలుగు చలనచిత్రం. సాయి కొర్రపాటి సమర్పణలో వారాహి చలన చిత్రం, డే డ్రీమ్స్‌ బ్యానర్స్‌ పై  ప్రదీప్ చంద్ర, మోహన్ అందే నిర్మించిన ఈ సినిమాకు నందు మల్లెల దర్శకత్వం వహించాడు.

కథ
రాజు (నరేష్) భార్య, రావు (రవి కాలే) భార్య ఇద్దరూ ఒకే ఆసుపత్రిలో ఒకే సమయంలో ప్రసవిస్తారు. రాజుకు మగబిడ్డ, రావుకు ఆడ బిడ్డ పుడతారు. కానీ ఒక అనుకోని విపత్కర పరిస్థితిలో ఆ ఇద్దరు కూడా తమ బిడ్డల్ని మార్చేసుకుంటారు. కానీ సొంత పిల్లల మీదున్న ప్రేమతో వాళ్ళు ఒకే కాలనీలో నివసిస్తుంటారు.
అలా మార్చబడ్డ ఆ ఇద్దరు మ్యాడీ (అనిల్), మ్యాగీ (మహిమ) ఎదురెదురు ఇళ్లలో ఉంటూ ఎప్పుడూ గొడవపడుతూ పెరుగుతారు. ఎప్పుడూ బద్ద శత్రువుల్లా ఉండే వారు ఒకరోజు ప్రేమికుల్లా మారిపోతారు. ఒకరంటే ఒకరికి పడని వారు ఎలా ప్రేమలో పడతారు ? అందుకు కారణమైన పరిస్థితులేమిటి ? అసలు వాళ్ళ తండ్రులు వాళ్ళను ఎందుకు మార్చుకున్నారు? అనేదే ఈ సినిమా.

మూలాలు

2017 తెలుగు సినిమాలు
తెలుగు సినిమాలు
చంద్రమోహన్ నటించిన సినిమాలు